CELEX: 32022D0669
Language: lv
Date: 2022-04-21 00:00:00
Title: Padomes Lēmums (KĀDP) 2022/669 (2022. gada 21. aprīlis), ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā

22.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 121/45
               
            
         PADOMES LĒMUMS (KĀDP) 2022/669
         (2022. gada 21. aprīlis),
         ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 22. aprīlī pieņēma Lēmumu 2013/184/KĀDP (1).
                  
               
                     (2)
                  
                  
                     Pamatojoties uz Lēmuma 2013/184/KĀDP pārskatīšanu un ņemot vērā joprojām smago situāciju Mjanmā/Birmā, tostarp darbības, kas apdraud demokrātiju un tiesiskumu, kā arī nopietnus cilvēktiesību pārkāpumus, spēkā esošie ierobežojošie pasākumi būtu jāatjauno līdz 2023. gada 30. aprīlim.
                  
               
                     (3)
                  
                  
                     Pamatojoties uz saņemto atjaunināto informāciju, būtu jāgroza ieraksti par deviņām personām, kuras iekļautas Lēmuma 2013/184/KĀDP pielikumā izklāstītajā to fizisko un juridisko personu, vienību un struktūru sarakstā, kurām piemēro ierobežojošus pasākumus.
                  
               
                     (4)
                  
                  
                     Tādēļ būtu attiecīgi jāgroza Lēmums 2013/184/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2013/184/KĀDP groza šādi:
            
                        1)
                     
                     
                        lēmuma 12. pantu aizstāj ar šādu:
                        
                           “12. pants
                           Šo lēmumu piemēro līdz 2023. gada 30. aprīlim. To pastāvīgi pārskata. To atjaunina vai attiecīgi groza, ja Padome uzskata, ka tā mērķi nav sasniegti.”;
                        
                     
                  
                        2)
                     
                     
                        pielikumu groza tā, kā izklāstīts šā lēmuma pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 21. aprīlī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums 2013/184/KĀDP (2013. gada 22. aprīlis) par ierobežojošiem pasākumiem saistībā ar situāciju Mjanmā/Birmā (OV L 111, 23.4.2013., 75. lpp.).
      
      
         
            PIELIKUMS
            Lēmuma 2013/184/KĀDP pielikuma sadaļā “A. Fiziskas personas, kas minētas 5. panta 1. punktā un 6. panta 1. punktā” 15., 16., 17., 20., 23., 35., 36., 37. un 38. ierakstu aizstāj ar šādiem ierakstiem:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “15.
                        
                        
                           Min Aung Hlaing
                        
                        
                           Dzimšanas datums: 1956. gada 3. jūlijs
                           Dzimšanas vieta: Tavoy, Mjanma/Birma
                           Valstspiederība: Mjanma
                           Valsts identifikācijas numurs: 12/SAKHANA(N)020199
                           Dzimums: vīrietis
                        
                        
                           Kopš 2011. gada Min Aung Hlaing ir Mjanmas bruņoto spēku (Tatmadaw) virspavēlnieks. Viņš ir Valsts pārvaldes padomes (VPP) priekšsēdētājs un Valsts aizsardzības un drošības padomes (VADP) loceklis. Min Aung Hlaing2021. gada 1. augustā pasludināja sevi par “premjerministru”. Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā/Birmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 2021. gada 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2021. gada 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras. Pēc Min Aung Hlaing pieprasījuma VADP 2022. gada 31. janvārī oficiāli pagarināja ārkārtas stāvokļa termiņu līdz 2022. gada 31. jūlijam.
                           Virspavēlnieks Min Aung Hlaing, koncentrējot visu varu savās rokās un būdams VPP priekšsēdētājs, ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādējādi ir atbildīgs par demokrātijas un tiesiskuma graušanu Mjanmā/Birmā. Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu. Būdams VPP priekšsēdētājs, virspavēlnieks Min Aung Hlaing ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.
                           2018. gadā ANO un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. Kopš 2011. gada būdams Tatmadaw virspavēlnieks, Min Aung Hlaing ir tieši atbildīgs par minētajiem nopietnajiem pārkāpumiem un aizskārumiem pret rohindžu tautības iedzīvotājiem.
                        
                        
                           22.3.2021.
                        
                     
                           16.
                        
                        
                           Myint Swe
                        
                        
                           Dzimšanas datums: 1951. gada 24. maijs
                           Valstspiederība: Mjanma
                           Dzimums: vīrietis
                        
                        
                           Ģenerālleitnants Myint Swe ir Mjanmas bruņoto spēku (Tatmadaw) loceklis un līdz 2021. gada 1. februārim bija Tatmadaw ieceltais viceprezidents. Minētajā datumā Myint Swe kopā ar citiem Tatmadaw locekļiem piedalījās Valsts aizsardzības un drošības padomes (VADP) sanāksmē. VADP sanāksme nebija konstitucionāla, jo tajā nepiedalījās tās locekļi no civilā sektora. Minētajā sanāksmē Myint Swe tika atzīts par prezidenta pienākumu izpildītāju. Pēc tam Myint Swe izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Tika pārkāpta ārkārtas stāvokļa izsludināšanas procedūra, jo saskaņā ar konstitūciju tikai prezidentam ir tiesības izsludināt ārkārtas stāvokli. Myint Swe2022. gada 31. janvārī apstiprināja ārkārtas stāvokļa termiņa pagarināšanu līdz 2022. gada 31. jūlijam.
                           Piekrītot savai iecelšanai par prezidenta pienākumu izpildītāju un virspavēlniekam nododot likumdevēja varu, tiesu varu un izpildvaru, Myint Swe veicināja demokrātiski ievēlētās valdības gāšanu un tādējādi ir atbildīgs par demokrātijas un tiesiskuma graušanu Mjanmā/Birmā.
                        
                        
                           22.3.2021.
                        
                     
                           17.
                        
                        
                           Soe Win
                        
                        
                           Dzimšanas datums: 1960. gada 1. marts
                           Valstspiederība: Mjanma
                           Dzimums: vīrietis
                        
                        
                           Kopš 2011. gada Soe Win ir Mjanmas bruņoto spēku (Tatmadaw) virspavēlnieka vietnieks. Viņš ir Valsts pārvaldes padomes (VPP) priekšsēdētāja vietnieks un Valsts aizsardzības un drošības padomes (VADP) loceklis. Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 2021. gada 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2021. gada 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras. Soe Win piedalījās VADP 2022. gada 31. janvāra sanāksmē, kurā ārkārtas stāvokļa termiņš tika pagarināts līdz 2022. gada 31. jūlijam.
                           Būdams VPP priekšsēdētāja vietnieks, virspavēlnieka vietnieks Soe Win ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādējādi ir atbildīgs par demokrātijas un tiesiskuma graušanu Mjanmā/Birmā. Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP priekšsēdētāja vietnieks, virspavēlnieka vietnieks Soe Win ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.
                           2018. gadā Apvienoto Nāciju Organizācija un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. Kopš 2011. gada būdams Tatmadaw virspavēlnieka vietnieks, Soe Win ir atbildīgs par minētajiem nopietnajiem pārkāpumiem un aizskārumiem pret rohindžu tautības iedzīvotājiem.
                        
                        
                           22.3.2021.
                        
                     
                           20.
                        
                        
                           Mya Tun Oo
                        
                        
                           Dzimšanas datums: 1961. gada 4. vai 5. maijs
                           Valstspiederība: Mjanma
                           Dzimums: vīrietis
                        
                        
                           Ģenerālis Mya Tun Oo ir Mjanmas bruņoto spēku (Tatmadaw) loceklis. 2021. gada 1. februārī viņš tika iecelts par aizsardzības ministru un ir Valsts pārvaldes padomes (VPP) loceklis.
                           Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 2021. gada 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2021. gada 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras. Mya Tun Oo piedalījās Valsts aizsardzības un drošības padomes (VADP) 2022. gada 31. janvāra sanāksmē, kurā ārkārtas stāvokļa termiņš tika pagarināts līdz 2022. gada 31. jūlijam. Būdams VADP un VPP loceklis, ģenerālis Mya Tun Oo ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādējādi ir atbildīgs par demokrātijas un tiesiskuma graušanu Mjanmā/Birmā.
                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP loceklis, ģenerālis Mya Tun Oo ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem. Turklāt kā aizsardzības ministrs Mya Tun Oo ir atbildīgs par militāro spēku uzbrukumiem 2021. gada 25. decembrī Kajas pavalstī, kuros tika nogalināti vairāk nekā 30 cilvēki, tostarp bērni un humānās palīdzības darbinieki, un par civiliedzīvotāju masveida nogalināšanu un spīdzināšanu visā Mjanmā. Tādējādi viņš ir atbildīgs par nopietniem cilvēktiesību pārkāpumiem Mjanmā/Birmā.
                           2018. gadā Apvienoto Nāciju Organizācija un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. No 2016. gada augusta līdz iecelšanai par aizsardzības ministru Mya Tun Oo bija Mjanmas bruņoto spēku (Tatmadaw) Apvienotā militārā štāba priekšnieks, kas ir trešais augstākais amats Mjanmas bruņotajos spēkos. Pildot šā amata pienākumus, viņš pārraudzīja militārās operācijas Rakhainas pavalstī un koordinēja dažādos bruņotos spēkus, tostarp sauszemes, jūras un gaisa spēkus, kā arī artilērijas izmantošanu. Tādējādi viņš ir atbildīgs par minētajiem smagajiem pārkāpumiem un aizskārumiem pret rohindžu tautības iedzīvotājiem.
                        
                        
                           22.3.2021.
                        
                     
                           23.
                        
                        
                           Maung Maung Kyaw
                        
                        
                           Dzimšanas datums: 1964. gada 23. jūlijs
                           Valstspiederība: Mjanma
                           Dzimums: vīrietis
                        
                        
                           Ģenerālis Maung Maung Kyaw ir Mjanmas bruņoto spēku (Tatmadaw) loceklis un Valsts pārvaldes padomes (VPP) loceklis. Iepriekš no 2018. gada līdz 2022. gada janvārim viņš bija Mjanmas gaisa spēku virspavēlnieks. Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 2021. gada 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2021. gada 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras. Būdams VPP loceklis, ģenerālis Maung Maung Kyaw ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādējādi ir atbildīgs par demokrātijas un tiesiskuma graušanu Mjanmā/Birmā.
                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu. Būdams VPP loceklis, ģenerālis Maung Maung Kyaw ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem. Turklāt savā agrākajā Mjanmas gaisa spēku vadītāja amatā viņš bija tieši atbildīgs par 2021. gada decembrī Kajas pavalstī notikušajiem sprādzieniem, kas bija vērsti pret civiliedzīvotājiem un radīja lielu skaitu upuru. Tādējādi viņš ir atbildīgs par smagiem cilvēktiesību pārkāpumiem.
                        
                        
                           22.3.2021.
                        
                     
                           35.
                        
                        
                           U Chit Naing
                           (jeb Sate Pyin Nyar)
                        
                        
                           Dzimšanas datums: 1948. gada decembris
                           Dzimšanas vieta: Kyee Nee Village, Chauk Township, Magway Region, Mjanma/Birma
                           Valstspiederība: Mjanma
                           Dzimums: vīrietis
                           Adrese: 150, Yadanar Street, Yadanar Housing (near Tine Yin Thar Village), Tharkayta Township, Yangon, Mjanma
                        
                        
                           
                              U Chit Naing ir Savienības valdības ministrs, kas vada Savienības valdības ministrijas biroju (2). No 2021. gada 2. februāra līdz 2021. gada 1. augustam viņš bija informācijas ministrs. Viņu iecēla Valsts pārvaldes padomes (VPP) priekšsēdētājs, kas no 2021. gada 2. februāra pārņēma valsts likumdošanas, izpildvaras un tiesu varas pilnvaras. Būdams informācijas ministrs, viņš bija atbildīgs par valstij piederošajiem plašsaziņas līdzekļiem (MWD, MRTV, laikrakstiem Myanmar Alin, Kyemon un Global New Light of Myanmar, kā arī Mjanmas ziņu aģentūru (MNA), un Mjanmas digitālajām ziņām) un tādējādi arī par oficiālo ziņu pārraidīšanu un publicēšanu. Viņam esot informācijas ministra amatā, avīzes bija pilnas ar promilitāriskiem rakstiem, un tādējādi viņš ir atbildīgs par huntas propagandu un dezinformācijas izplatīšanu ar valsts plašsaziņas līdzekļu starpniecību, kas neatspoguļo notikumus precīzi. Viņš ir tieši atbildīgs par lēmumiem, kuru rezultātā tika sāktas represijas pret Mjanmas plašsaziņas līdzekļiem. Tas ietver arī direktīvas, kas lika neatkarīgajiem plašsaziņas līdzekļiem neizmantot vārdus “apvērsums”, “militārais režīms” un “hunta” un kā rezultātā valstī tika aizliegti pieci vietējie ziņu kanāli. Viņa rīcība, politika un darbības, viņam ieņemot iepriekšējo un pašreizējo valdības locekļa amatu, grauj demokrātiju un tiesiskumu Mjanmā/Birmā.
                        
                        
                           19.4.2021.
                        
                     
                           36.
                        
                        
                           Soe Htut
                        
                        
                           Dzimšanas datums: 1960. gada 29. marts
                           Dzimšanas vieta: Mandalay, Mjanma/Birma
                           Valstspiederība: Mjanma
                           Dzimums: vīrietis
                        
                        
                           Ģenerālleitnants Soe Htut ir Mjanmas bruņoto spēku (Tatmadaw) loceklis. Viņš ir arī Valsts pārvaldes padomes (VPP) loceklis, kuru vada virspavēlnieks Min Aung Hlaing.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 2021. gada 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2021. gada 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                           2021. gada 1. februārīSoe Htut tika iecelts par iekšlietu ministru. Soe Htut piedalījās Valsts aizsardzības un drošības padomes (VADP) 2022. gada 31. janvāra sanāksmē, kurā ārkārtas stāvokļa termiņš tika pagarināts līdz 2022. gada 31. jūlijam. Pieņemot minēto lēmumu un viņam esot VPP loceklim, viņa rīcība, politika un darbības grauj demokrātiju un tiesiskumu Mjanmā/Birmā.
                           Iekšlietu ministrs ir atbildīgs par Mjanmas policijas spēkiem, ugunsdzēsības dienestu un ieslodzījuma vietu dienestu. Iekšlietu ministrijas funkcijas ietver valsts drošību un sabiedrisko kārtību. Šajā amatā ģenerālleitnants Soe Htut ir atbildīgs par smagiem cilvēktiesību pārkāpumiem, kurus kopš militārā apvērsuma 2021. gada 1. februārī ir izdarījusi Mjanmas policija, tostarp civiliedzīvotāju un neapbruņotu protestētāju nogalināšanu, biedrošanās un miermīlīgas pulcēšanās brīvības pārkāpumiem, opozīcijas līderu un miermīlīgo protestētāju patvaļīgu aizturēšanu un apcietināšanu, kā arī vārda brīvības pārkāpumiem.
                           Turklāt, būdams VPP loceklis, ģenerālleitnants Soe Htut ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādējādi ir atbildīgs par demokrātijas un tiesiskuma graušanu Mjanmā/Birmā. Viņš ir arī tieši atbildīgs par VPP pieņemtajiem represīvajiem lēmumiem, tostarp par tiesību aktiem, ar ko tiek pārkāptas Mjanmas iedzīvotāju cilvēktiesības un ierobežotas viņu brīvības, un par smagiem cilvēktiesību pārkāpumiem, ko izdarījuši Mjanmas drošības spēki.
                        
                        
                           21.6.2021.
                        
                     
                           37.
                        
                        
                           Tun Tun Naung
                           (jeb Tun Tun Naing; jeb Htun Htun Naung)
                        
                        
                           Dzimšanas datums: 1963. gada 30. aprīlis
                           Valstspiederība: Mjanma
                           Dzimums: vīrietis
                        
                        
                           Ģenerālleitnants Tun Tun Naung ir Mjanmas bruņoto spēku (Tatmadaw) loceklis un iepriekš bija komandieris. Viņš ir robežjautājumu ministrs un Valsts aizsardzības un drošības padomes (VADP) loceklis. 2013. gadā Tun Tun Naung bija Ziemeļu komandieris, kas pārraudzīja Birmas militāro konfliktu ar Kačinas neatkarības armiju. Šajā konfliktā Tun Tun Naung pakļautībā esošās Mjanmas karaspēka daļas izdarīja smagus cilvēktiesību pārkāpumus un starptautisko humanitāro tiesību pārkāpumus. 2017. gadā Tun Tun Naung bija “Īpašo operāciju 1. biroja” komandieris. Viņa vadībā karaspēka daļas “rohindžu tīrīšanas operāciju” laikā izdarīja nežēlīgus noziegumus un smagus cilvēktiesību pārkāpumus pret etniskajām minoritātēm Rakhainas pavalstī. Minētās operācijas sākās 2017. gada 25. augustā un ietvēra patvaļīgu nogalināšanu, fizisku vardarbību, spīdzināšanu, seksuālu vardarbību un rohindžu aizturēšanu. 2013. un 2017. gadā būdams komandieris, Tun Tun Naung ir atbildīgs par smagiem cilvēktiesību pārkāpumiem Mjanmā/Birmā.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Minēto notikumu laikā Tun Tun Naung2021. gada 1. februārī piekrita, ka viņu ieceļ par robežjautājumu ministru Savienības valdībā, un tādējādi piekrita ieņemt locekļa vietu Valsts aizsardzības un drošības padomē (VADP). Tun Tun Naung piedalījās VADP 2022. gada 31. janvāra sanāksmē, kurā ārkārtas stāvokļa termiņš tika pagarināts līdz 2022. gada 31. jūlijam. Pieņemot minēto lēmumu un viņam esot Savienības valdības loceklim un robežjautājumu ministram, Tun Tun Naung ir atbildīgs par darbībām, kas grauj demokrātiju un tiesiskumu Mjanmā, un par darbībām, kas apdraud mieru, drošību un stabilitāti šajā valstī.
                        
                        
                           21.6.2021.
                        
                     
                           38.
                        
                        
                           Win Shein
                           (jeb U Win Shein)
                        
                        
                           Dzimšanas datums: 1957. gada 31. jūlijs
                           Dzimšanas vieta: Mandalay, Mjanma/Birma
                           Valstspiederība: Mjanma
                           Dzimums: vīrietis
                           Pases numurs: DM001478 (Mjanma/Birma), izdota 2012. gada 10. septembrī, derīga līdz 2022. gada 9. septembrim
                           Valsts identitātes karte: 12DAGANA011336
                        
                        
                           
                              Win Shein ir plānošanas un finanšu ministrs Savienības valdībā; viņu 2021. gada 1. februārī iecēla virspavēlnieks Min Aung Hlaing. Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, izsludināja ārkārtas stāvokli un valsts likumdevēja varu, izpildvaru un tiesu varu nodeva Min Aung Hlaing.
                           Piekrītot iecelšanai par plānošanas un finanšu ministru Savienības valdībā un ņemot vērā viņa svarīgo lomu režīma ekonomikas politikā, Win Shein ir atbildīgs par demokrātijas un tiesiskuma graušanu Mjanmā/Birmā.
                        
                        
                           21.6.2021.”